Andrei Loegowoi - Wikipedia
Андре́й Константи́нович Лугово́й
23 Januarie 1946
politikus, sakeman, afgevaardigde in die Staatsdoema
Andrei Konstantinowitsj Loegowoi (Russies: Андре́й Константи́нович Лугово́й; geb. 19 September 1966, Bakoe, Azerbeidjan) is ’n Russiese politikus en sakeman, asook ’n afgevaardigde in die Staatsdoema van Rusland. Hy is ’n voormalige KGB-lyfwag en die oud-hoof van ’n sekuriteitsmaatskappy.
Hy word deur die Britse polisie gesoek onder verdenking van die gifmoord op Alexander Litvinenko. Rusland het die aansoek om hom uit te lewer geweier.
1 KGB en sekuriteit
2 Vergiftiging van Alexander Litvinenko
KGB en sekuriteit[wysig | wysig bron]
Loegowoi het die militêre akademie van die Sowjetunie bygewoon en in 1987 by die KGB aangesluit waar hy ’n lyfwag was vir ’n paar ministers en ander hoës. In 1996 het hy bedank en in die private sekureiteitsektor gewerk. Hy was jare lank hoof van sekuriteit by die private televisiemaatskappy ORT. In 2001 is hy in hegtenis geneem en daarvan aangekla dat hy die ontsnapping gereël het van Nikolai Gloesjkof, ’n voormalige adjunk-direkteur-generaal van die vliegkorporasie Aeroflot wat in 2000 in hegtenis geneem is in verband met bedrog.
Vergiftiging van Alexander Litvinenko[wysig | wysig bron]
Loegowoi het Alexander Litvinenko ontmoet op die dag dat Litvinenko siek geword het (1 November 2006). Litvinenko is later dié maand dood van bestraling deur vermoedelik polonium, en op 22 Mei 2007 het Britse amptenare Loegowoi aangekla van Litvinenko se moord en aangekondig hulle sal sy uitlewering van Rusland vra. Rusland het geweier om Loegowoi uit te lewer en gesê die Russiese grondwet laat dit nie toe nie. Rusland het verder gesê hulle sal self die saak opneem as Brittanje getuienis teen Loegowoi kan verskaf, maar Brittanje het nagelaat om dit te doen.
Daarna het Loegowoi baie gewild geword in Rusland. Hy het Britse intelligensie-agente daarvan beskuldig dat hulle agter die moord sit en beweer MI6 het hom probeer werf om op Rusland te spioeneer.
Nadat die belangstelling in Loegowoi toegeneem het weens die Litvinenko-moord, het Wladimir Zjirinofski, leier van die Liberaal-Demokratiese Party van Rusland (LDPR), op 15 September 2007 aangekondig Loegowoi sal net onder hom wees op die party se lys van kandidate vir 2007 se Staatsdoema-verkiesing. Dit het beteken dat Loegowoi in Desember 2007 ’n parlementslid kon word en dan aanspraak sou kon maak op parlementêre immuniteit. Loegowoi het bevestig hy gaan aan die verkiesing deelneem en gesê hy het sy oë op die amp van president. Loegowoi is toe wel tot die parlement verkies.
Op 13 Maart 2009 het die LDPR aangekondig dat hulle Loegowoi wil benoem vir die burgemeestersverkiesing in Sotsji. Op 24 Maart het Loegowoi egter aangekondig hy gaan nie staan nie en sal eerder ’n lid van die Staatsdoema bly.
↑ No UK charges against Russian oligarch who called for 'revolution'", The Guardian, 07-05-2007.
↑ Prime suspect
↑ Луговой: Сейчас я – заметная фигура (ru)
↑ RIA Novosti. Lugovoy says innocent, Berezovsky behind Litvinenko murder
↑ Russia Refuses To Extradite Spy Suspect |Sky News|World News
↑ Lib Dems say Lugovoy will contest Duma seat Russia Today. 15 September 2007
↑ Litvinenko murder suspect confirms plans to stand for election RIA Novosti. 16 September 2007
↑ Lugovoy Running For Parliament, Eyes Presidency Radio Free Europe. 17 September 2007
↑ Gorodetskaya, Natalya (14 Maart 2009). "Партия отправляет Андрея Лугового на курорт". Kommersant. Besoek op 18 Maart 2009.
↑ "Lugovoi drops out of mayoral race". BBC News. 24 Maart 2009. Besoek op 25 April 2010.
Loegowoi se amptelike webtuiste (ru)
Loegowoi op die Staatsdoema-webtuiste (ru)
Wikimedia Commons het meer media in die kategorie Andrei Loegowoi.
Ontsluit van "https://af.wikipedia.org/w/index.php?title=Andrei_Loegowoi&oldid=1905387"
Geboortes in 1966
Die bladsy is laas op 31 Januarie 2019 om 23:33 bygewerk.